Lög

um breytingu á lögum um Lúganósamninginn um dómsvald og um viðurkenningu og fullnustu dóma í einkamálum, nr. 7/2011
(útganga Bretlands úr Evrópusambandinu).

________

1. gr.

Við lögin bætist nýtt ákvæði til bráðabirgða, svohljóðandi:

Lúganósamningurinn og þær þrjár bókanir sem honum fylgja og hafa lagagildi hér á landi, sbr. 2. gr., gilda um mál sem berast íslenskum dómstólum til meðferðar frá Sameinaða konungsríkinu Stóra-Bretlandi og Norður-Írlandi, enda hafi þau borist fyrir 1. janúar 2021 eða grundvallast á dómi sem kveðinn var þar upp fyrir sama tímamark. Hið sama á við um dómsáttir, opinber skjöl og önnur gögn sem falla undir ákvæði samningsins.

2. gr.

Lög þessi öðlast þegar gildi.

_____________

Samþykkt á Alþingi 12. mars 2021.